
                              รายงานการติดตามและประเมินผลแผนพัฒนาองค์การบริหารส่วนตำบลเกาะขันธ์ ประจำปี พ.ศ. 2561 ครั้งที่ 1

ส่วนที่ 4
ผลการดำเนินงานและการติดตามประเมินผลแผนพัฒนาท้องถิ่น

อบต.เกาะขันธ์ ได้ดำเนินการโครงการตามข้อบัญญัติงบประมาณรายจ่ายประจำปีงบประมาณ พ.ศ. 2561 ในเขตพื้นที่ โดยได้รับความร่วมมือ การส่งเสริมและสนับสนุนจากภาคประชาชน ภาครัฐ และภาคเอกชนในพื้นที่ตลอดจนโครงการต่างๆ ประสบผลสำเร็จด้วยดี ก่อให้เกิดประโยชน์แก่ประชาชนทั้งในพื้นที่และพื้นที่ใกล้เคียง 
การดำเนินงานในปี 2561 ในระหว่างวันที่ 1 ตุลาคม 2560 – 30 มีนาคม 2561 (ไตรมาสที่ 1และไตรมาสที่ 2)  ยึดกรอบแนวทางตามหลักเกณฑ์และวิธีการบริหารกิจการบ้านเมืองที่ดี คือ หลักนิติธรรม หลักคุณธรรม หลักความโปร่งใส หลักการมีส่วนร่วม หลักความรับผิดชอบและหลักความคุ้มค่า เพื่อให้การบริหารราชการบรรลุเป้าหมาย  เกิดประโยชน์สุขของประชาชน เกิดผลสัมฤทธิ์ต่อภารกิจของรัฐ ประชาชนได้รับการอำนวยความสะดวกและได้รับการตอบสนองความต้องการ และมีการประเมินผลการปฏิบัติราชการ ซึ่งสามารถสรุปแยกผลการดำเนินงานได้ตามยุทธศาสตร์การพัฒนา ดังนี้ 
ยุทธศาสตร์การพัฒนาด้านโครงสร้างพื้นฐานและบริการสาธารณะ
ได้มีการพัฒนาระบบสาธารณูปโภค สาธารณูปการและประสานงบประมาณในการพัฒนาด้านโครงสร้างพื้นฐาน  เพื่ออำนวยความสะดวก ความปลอดภัยให้แก่ประชาชน และเพื่อความเป็นระเบียบเรียบร้อยและความสวยงามภายในพื้นที่ตำบลเกาะขันธ์ เช่น การปรับปรุงถนน การก่อสร้างถนนคอนกรีต การอุดหนุนงบประมาณให้การไฟฟ้าส่วนภูมิภาคอำเภอชะอวดในการขยายเขตไฟฟ้าระบบประปาหมู่บ้าน หมู่ที่ 7 เพื่อให้ประชาชนมีน้ำใช้อย่างทั่วถึงทุกครัวเรือน 

ยุทธศาสตร์การพัฒนาด้านสังคม คุณภาพชีวิตและบริการสาธารณสุข
เพิ่มประสิทธิภาพในการบริการด้านสาธารณสุข การรณรงค์ประชาสัมพันธ์การป้องกันโรคพิษสุนัขบ้า(ภายใต้โครงการสัตว์ปลอดโรค คนปลอดภัยจากโรคพิษสุนัขบ้า) ตามพระปณิธานศาสตราจารย์ ดร.สมเด็จพระเจ้าลูกเธอเจ้าฟ้าจุฬาภรณวลัยลักษณ์ อัครราชกุมารี โดยมีรูปแบบทำงานในเชิงบูรณาการร่วมทุกหน่วยงานทั้งภาครัฐ ภาคเอกชนและประชาชน 

การเข้าร่วมอบรมและพัฒนาความรู้อาสาปศุสัตว์ของตำบลเกาะขันธ์ร่วมกับสำนักงานปศุสัตว์อำเภอชะอวด 

การดำเนินการตามวัตถุประสงค์ของกองทุนหลักประกันสุขภาพขององค์การบริหารส่วนตำบล     เกาะขันธ์ การอบรมให้ความรู้ด้านโภชนาการแก่เด็กวัยเรียน เพื่อเป็นการส่งเสริมให้เด็กนักเรียนมีโภชนาการและพฤติกรรมสุขภาพที่ถูกต้อง การอบรมให้ความรู้เชิงปฏิบัติการและบริการทางทันตกรรม เพื่อให้ประชาชนในพื้นที่ตำบลเกาะขันธ์ ได้รับความรู้ ความเข้าใจในการดูแลสุขภาพช่องปากอย่างทั่วถึง 

การช่วยเหลือด้านสวัสดิการสังคมและสวัสดิการต่างๆ แก่ประชาชน เช่นการส่งเคราะห์ผู้สูงอายุ ผู้ไร้ความสามารถ ผู้พิการ ผู้ป่วยโรคเอดส์  เด็กแรกเกิด การเยียวยาและฟื้นฟูทางด้านจิตใจ

การสนับสนุนส่งเสริมการดำเนินการของชมรมผู้สูงอายุตำบลเกาะขันธ์ เพื่อให้ผู้สูงอายุได้มีกลุ่มและร่วมทำกิจกรรมแลกเปลี่ยนเรียนรู้กันอย่างสร้างสรรค์

การเฝ้าระวังความปลอดภัยในชีวิตและทรัพย์สินของประชาชน โดยการเตรียมความพร้อมในด้านหน่วยการบริการแพทย์ฉุกเฉิน  การป้องกันและบรรเทาสาธารณภัย  อีกทั้ง มีการบูรณาการสถานีตำรวจภูธรชะอวด ท้องถิ่น ท้องที่ ในการตั้งจุดบริการความปลอดภัยทางถนนช่วงเทศกาลปีใหม่

ดำเนินโครงการวันอาสาสมัครป้องกันภัยฝ่ายพลเรือน(อปพร.)แห่งชาติ ประจำปี 2561  โดยมีกิจกรรมรณรงค์ขับขี่ปลอดภัย เปิดไฟ ใส่หมวก ในพื้นที่ตำบลเกาะขันธ์) ซึ่งบูรณาการร่วมกับ หน่วยบริการตำรวจทางหลวงชะอวด

ดำเนินการการขุดลอกคู คลองระบายน้ำ การฝังท่อระบายน้ำ  การประสานงานกับหน่วยงานที่เกี่ยวข้องเพื่อเข้าดำเนินการในส่วนที่เกี่ยวข้อง เพื่อเป็นการเฝ้าระวังและป้องกันน้ำท่วมในพื้นที่ตำบลเกาะขันธ์

ดำเนินการประสานงานกับแขวงทางหลวงนครศรีธรรมราชที่2(ทุ่งสง)ในการดำเนินการแก้ไขและป้องกันน้ำท่วม ทางหลวงหมายเลข 4018 ตอนทุ่งโป๊ะ-ไม้เสียบ(ตอน 2) ระหว่าง กม.21+887-กม.22-433 และดำเนินเนินการแก้ไขและฟื้นฟูพื้นที่ได้รับภัยพิบัติ โดยการก่อสร้างรางระบายน้ำด้านข้างแบบ 2    (รูปตัววี) และบูรณะผิวแอสฟัลต์ทางหลวงหมายเลข 40180100 ตอนทุ่งปะ-ไม้เสียบ ระหว่าง              กม.19+970-กม.21-100

ยุทธศาสตร์การพัฒนาด้านการศึกษา ศาสนา กีฬา นันทนาการและวัฒนธรรม
จัดอาหารกลางวันและอาหารเสริม(นม)ให้แก่ศูนย์พัฒนาเด็กเล็กบ้านสี่กั๊ก ,ศูนย์พัฒนาเด็กเล็กบ้านลานนา,ศูนย์พัฒนาเด็กเล็กบ้านทุ่งใหญ่ ,โรงเรียนชุมชนควนดินแดงมิตรภาพที่ 173 ,โรงเรียนบ้านทุ่งใหญ่ ,โรงเรียนวัดไม้เสียบ , โรงเรียนบ้านลานนา เพื่อเสริมสร้างสุขภาพร่างกายของเด็กนักเรียนให้สมบูรณ์ แข็งแรง

ปรับปรุงซ่อมแซมอาคารเรียนศูนย์ การติดตั้งเครื่องปรับอากาศ การจัดซื้อพร้อมติดตั้งผ้าม่าน ศูนย์พัฒนาเด็กเล็ก เพื่อเด็กนักเรียนจะได้มีอาคารเรียนที่สะอาด ปลอดภัย ส่งเสริมบรรยากาศในการเรียนการสอน
และได้มาตรฐานทางการศึกษา

จัดงานวันวิชาการ วันเด็กแห่งชาติ  เพื่อส่งเสริมและเผยแพร่ผลงานและกิจกรรมต่างๆ ของเด็กนักเรียน ส่งเสริมและพัฒนาศักยภาพเด็กและเยาวชน ให้ประพฤติตนให้เหมาะสมกับวัย เป็นคนดี ไม่ยุ่งเกี่ยวกับยาเสพติด พร้อมทั้งเป็นการส่งเสริมให้เด็ก เยาวชนได้กล้าแสดงออกและให้ความสำคัญแก่เด็กและเยาวชนมากยิ่งขึ้น

ส่งเสริมการเล่นกีฬา การออกกำลังกาย  เพื่อสนับสนุนด้านความรู้ ทักษะทางความคิด การทำงานร่วมกัน ส่งเสริมและพัฒนาศักยภาพผู้บริหารท้องถิ่น ข้าราชการ พนักงาน ได้ร่วมทำกิจกรรมร่วมกันภายใต้โครงการกีฬาสานสัมพันธ์ เพื่อเป็นสร้างและสานสัมพันธ์ระหว่างองค์กรปกครองส่วนท้องถิ่นด้วยกันอย่างสร้างสรรค์

ส่งเสริม อนุรักษ์ บำรุงศาสนา  ขนบธรรมเนียมและประเพณีวัฒนธรรม ภูมิปัญญาท้องถิ่น การจัดงานประเพณีต่างๆ เช่นประเพณีวันสารทเดือนสิบ ประเพณีแห่ผ้าขึ้นธาตุ ประเพณีลอยกระทง ชักพระ การส่งเสริมเด็กและเยาวชนให้รู้จักและหวงแหนในวัฒนธรรมและการแสดงของท้องถิ่น 

จัดกิจกรรมปกป้องสถาบันและจัดงานรัฐพิธีต่างๆ เช่น การจัดพิธีถวายดอกไม้จันทน์ของประชาชนในส่วนภูมิภาค อำเภอชะอวด จังหวัดนครศรีธรรมราช  การจัดนิทรรศการต่างๆ เพื่อเป็นการเทิดพระเกียรติและเปิดโอกาสให้ข้าราชการ  พนักงาน ประชาชนในพื้นที่ได้ร่วมแสดงออกถึงความจงรักภักดีต่อสถาบันหลักของชาติ

การจัดนิทรรศการต่างๆ เพื่อเป็นการเทิดพระเกียรติและเปิดโอกาสให้ข้าราชการ  พนักงาน ประชาชนในพื้นที่ได้ร่วมแสดงออกถึงความจงรักภักดีต่อสถาบันหลักของชาติ

การร่วมแสดงความจงรักภักดีและน้อมรำลึกถึงพะมหากรุณาธิคุณของของรัชกาลที่ 5 ในวัน          ปิยมหาราช ( 23 ตุลาคม ) และวันท้องถิ่นไทย (18 มีนาคม)

ยุทธศาสตร์การพัฒนาด้านเศรษฐกิจและการท่องเที่ยว
องค์การบริหารส่วนตำบลเกาะขันธ์  พัฒนาและส่งเสริมการปลูกพืชผลหลังฤดูกาลเก็บเกี่ยว การจัดซื้อวัสดุทางการเกษตร ต้นกล้า พันธ์ไม้สำหรับการเพาะปลูก พร้อมทั้งส่งเสริมและพัฒนารายได้ให้ประชาชนมีความเป็นอยู่ที่ดีขึ้น การจัดงานผลผลิตทางกรเกษตรและของดีตำบลเกาะขันธ์ เพื่อส่งเสริมและพัฒนาผลผลิต ผลไม้นอกฤดูกาล การส่งเสริมครัวเรือนให้ดำเนินชีวิตตามแนวทางปรัชญาเศรษฐกิจพอเพียง 

การอบรมให้ความรู้และพัฒนาอาชีพตำบลเกาะขันธ์ การส่งเสริมเยาวชนรุ่นใหม่เพื่อนำไปสู่ต้นกล้าอาชีพที่สำคัญ 

ยุทธศาสตร์การพัฒนาด้านทรัพยากรธรรมชาติและสิ่งแวดล้อม

เพิ่มประสิทธิภาพในการจัดการขยะมูลฝอยและสิ่งปฏิกูล  เพื่ออำนวยความสะดวกแก่ประชาชนและมีการบริหารจัดการด้านการจัดเก็บขยะมูลฝอยอย่างเป็นระบบ 

การดำเนินโครงการธนาคารขยะ เพื่อเป็นการขับเคลื่อน ส่งเสริม สร้างจิตสำนึกและความกระตือรือร้นในการคัดแยกขยะ การใช้วัสดุธรรมชาติแทนพลาสติก ขยะที่ย่อยสลายยาก การเพิ่มรายได้แก่ชุมชน                            

ดำเนินตามโครงการ รักน้ำ รักป่า รักษาแผ่นดิน โดยมีการส่งเสริมและปลูกฝังให้คณะผู้บริหาร พนักงาน เจ้าหน้าที่ ผู้นำชุมชนและประชาชนในพื้นที่ร่วมใจกันปลูกต้นไม้และอนุรักษ์ทรัพยากรธรรมชาติ

ยุทธศาสตร์การพัฒนาการเมือง การปกครอง การบริหารจัดการที่ดี
ส่งเสริมและสนับสนุนการเมืองการปกครองในระบอบประชาธิปไตย  และการบริหารจัดการองค์กรภายใต้ระบบธรรมาภิบาล  มีการจัดซื้อหนังสือพิมพ์และวารสารทางการเมือง ไว้บริการแก่ประชาชน ผู้มาติดต่อที่องค์การบริหารส่วนตำบลเกาะขันธ์ พร้อมทั้งมีการปรับปรุงซ่อมแซมทรัพย์สินและครุภัณฑ์ต่างให้สามารถใช้ในการปฏิบัติงานเพื่อเกิดประสิทธิภาพสูงสุด

เพิ่มประสิทธิภาพด้านการเงินการคลัง การจัดเก็บรายได้ขององค์การบริหารส่วนตำบลเกาะขันธ์ โดยการจัดทำแผนที่ภาษีและทะเบียนทรัพย์สิน การประชาสัมพันธ์การจัดเก็บภาษี การจัดจ้างเจ้าหน้าที่ปฏิบัติงานพร้อมทั้งเพิ่มประสิทธิภาพการให้บริการแก่ประชาชน เช่น การจัดเก็บภาษีนอกสถานที่ เพื่อให้ประชาชนได้รับบริการด้วยความสะดวก รวดเร็วและประหยัดค่าใช้จ่าย

เพิ่มประสิทธิภาพและความพร้อมในการปฏิบัติงาน ของผู้บริหาร พนักงานและลูกจ้าง สังกัดองค์การบริหารส่วนตำบลเกาะขันธ์ โดยการเข้ารับการอบรมกับหน่วยงานต่างๆ  การจัดซื้อครุภัณฑ์และวัสดุต่างๆ ที่เกี่ยวข้องกับการปฏิบัติงาน พร้อมทั้ง ปรับปรุง จัดสถานที่ปฏิบัติงานและเครื่องมือเครื่องใช้ในการปฏิบัติงาน เพื่อเพิ่มประสิทธิภาพและความสะดวกคล่องตัวในการปฏิบัติงาน

จัดอบรมให้ความรู้เกี่ยวกับคุณธรรมและจริยธรรม  เพื่อให้พนักงานองค์การบริหารส่วนตำบล     เกาะขันธ์ สมาชิกสภาองค์การบริหารส่วนตำบลเกาะขันธ์ ผู้นำท้องถิ่น ประชาชน มีความรู้ความเข้าใจเกี่ยวกับการนำหลักคุณธรรม จริยธรรมมาปฎิบัติงานและเป็นแนวทางในการอยู่ร่วมกันอย่างสามัคคี โดยเฉพาะหลักความโปร่งใสในการทำงาน ซึ่งเป็นหลักการพื้นฐานในการเสริมสร้างธรรมาภิบาล  การปรับเปลี่ยนทัศนคติ ให้เกิดเป็นพฤติกรรมสร้างสุขในการทำงาน  พัฒนาคุณภาพชีวิตในการทำงาน  เข้าใจถึงวัฒนธรรมองค์กร              มีกระบวนการเรียนรู้ที่สร้างความผูกพันในองค์กร สร้างแรงจูงใจให้ปฏิบัติงานได้อย่างมีประสิทธิภาพและมีความสุข
เพิ่มประสิทธิภาพในการจัดซื้อจัดจ้าง ให้มีการแข่งขันอย่างเป็นธรรม โปร่งใส ตรวจสอบได้ โดยการแต่งตั้งประชาชนเข้ามามีส่วนร่วมในการจัดซื้อจัดจ้าง  การตรวจงานจ้าง  การรับฟังการประชุมสภาองค์การบริหารส่วนตำบลเกาะขันธ์ การรายงานผลการดำเนินงานและการติดตามและประเมินผลแผนพัฒนาท้องถิ่น เป็นต้น

ส่งเสริมและเผยแพร่ประชาสัมพันธ์ข้อมูลข่าวสารต่างๆ  การดำเนินโครงการ/กิจกรรม  หรือข้อมูลต่างๆ ที่เป็นประโยชน์ต่อประชาชนในพื้นที่  พร้อมทั้งให้ประชาชนได้รับรู้และเข้ามามีส่วนร่วมในการดำเนินการอย่างสร้างสรรค์

ส่งเสริมความเข้มแข็งของชุมชนภายในตำบลเกาะขันธ์  พัฒนาการเข้ามามีส่วนร่วมในการวางแผนพัฒนาท้องถิ่นพร้อมทั้งพัฒนาทักษะ ความรู้ความเข้าใจร่วมกันตามแนวทางเชิงบูรณาการเพื่อแก้ปัญหาความเดือดร้อนให้ประชาชน เปิดโอกาสให้ประชาชนได้รับรู้ข้อมูลข่าวสาร  ร่วมแสดงความคิดเห็นและรับทราบปัญหาต่าง ๆ ของประชาชนในพื้นที่  ร่วมพัฒนาชุมชน ตลอดจนร่วมซักถามปัญหาเกี่ยวกับการบริหารงานของคณะผู้บริหาร ซึ่งจะมาตอบปัญหาข้อข้องใจและร่วมพบปะพูดคุยกับประชาชนในพื้นที่

ทั้งนี้ ประชาชนทุกท่านหรือหน่วยงานราชการต่างๆ ที่เกี่ยวข้องหากมีข้อสงสัยหรือมีความประสงค์จะเสนอความคิดเห็นหรือข้อเสนอแนะต่อการบริหารงานขององค์การบริหารส่วนตำบลเกาะขันธ์ สามารถให้ข้อคิดเห็นได้ที่องค์การบริหารส่วนตำบลเกาะขันธ์ เพื่อองค์การบริหารส่วนตำบลเกาะขันธ์ จะได้พิจารณาวางแผนพัฒนาและปรับปรุงการดำเนินงาน การให้บริการสาธารณะต่างๆ เพื่อเป็นการตอบสนองความต้องการของประชาชนในพื้นที่ในระยะต่อไปอย่างเกิดประสิทธิภาพสูงสุด
จึงประกาศมาเพื่อทราบโดยทั่วกัน




ประกาศ ณ วันที่          เมษายน  2561





            (นายอุดม  ไชยภักดี)
                                                  นายกองค์การบริหารส่วนตำบลเกาะขันธ์

ภาคผนวก
การกำหนดหน่วยงานและเจ้าหน้าที่ผู้รับผิดชอบ

******************************************************************
คำสั่งองค์การบริหารส่วนตำบลเกาะขันธ์
ที่ 551 / 2559
เรื่อง
แต่งตั้งคณะกรรมการติดตามและประเมินผลแผนพัฒนาองค์การบริหารส่วนตำบลเกาะขันธ์
.................................................

เพื่อปฏิบัติให้เป็นไปตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548  ข้อ 28  จึงยกเลิกคำสั่งองค์การบริหารส่วนตำบลเกาะขันธ์  ที่ 217 / 2559 เรื่องแต่งตั้งคณะกรรมการติดตามและประเมินผลแผนพัฒนาองค์การบริหารส่วนตำบลเกาะขันธ์  และขอแต่งตั้งบุคคลดังต่อไปนี้ เป็นคณะกรรมการติดตามและประเมินผลแผนพัฒนาองค์การบริหารส่วนตำบลเกาะขันธ์ ประกอบด้วย 
(1)  นายสุนันทน์  คงเผือ

ผู้แทนประชาคม



ประธานกรรมการ

(2)  นายทองด้วง  ชูแก้ว

สมาชิกสภาองค์การบริหารส่วนตำบล

กรรมการ


(3)  นางอำภร ชุมจินดา

สมาชิกสภาองค์การบริหารส่วนตำบล

กรรมการ

(4)  นายภมร  สุทธิรักษ์

สมาชิกสภาองค์การบริหารส่วนตำบล

กรรมการ

(5)  นางอนงค์ หลอดศิลป์
ผู้แทนประชาคม




กรรมการ
(6)  นายวิชัย เลื่อนวัน 

ผู้แทนประชาคม




กรรมการ
(7)  นายนพรัตน์ เจือบุญ

ผอ.รพ.สต.บ้านไม้เสียบ


 
กรรมการ
(8)  นางอาภรณ์ เพ็ญตระการ
ผอ.ร.ร.ชุมชนควนดินแดงมิตรภาพที่ 173

 กรรมการ


(9)  นายวิทยา ชูประดิษฐ์

ปลัดองค์การบริหารส่วนตำบล


 กรรมการ

(10)  นางธันย์ชนก เหลือสม
ผู้อำนวยการกองคลัง



 กรรมการ

(11) นายจรัญ ชุมจินดา

ผู้ทรงคุณวุฒิ




 กรรมการ


(12) นายสุเวช  หนูแป้น

ผู้ทรงคุณวุฒิ


        กรรมการ/เลขานุการ

(13) นางสาวเอมอร ณ นคร
นักวิเคราะห์นโยบายและแผน
  กรรมการ/ผู้ช่วยเลขานุการ
ให้คณะกรรมการติดตามและประเมินผลแผนพัฒนาองค์การบริหารส่วนตำบลเกาะขันธ์มีอำนาจหน้าที่ 
ดังนี้ 
1. กำหนดแนวทาง วิธีการในการติดตามและประเมินผลแผนพัฒนา
2. ดำเนินการติดตามและประเมินผลแผนพัฒนา
3. รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น คณะกรรมการพัฒนาท้องถิ่นและประกาศผลการติดตามและประเมินผลแผนพัฒนาฯให้ประชาชนในท้องถิ่นทราบโดยทั่วกันอย่างน้อยปีละหนึ่งครั้ง ภายในเดือนธันวาคมของทุกปี ทั้งนี้ให้ปิดประกาศโดยเปิดเผยไม่น้อยกว่าสามสิบวัน
4. แต่งตั้งคณะอนุกรรมการหรือคณะทำงานเพื่อช่วยปฏิบัติงานตามที่เห็นสมควร
ทั้งนี้ ตั้งแต่บัดนี้เป็นต้นไป

สั่ง ณ วันที่  20  เดือน ธันวาคม  พ.ศ.  2559
    
           (นายอุดม   ไชยภักดี)
                                                          นายกองค์การบริหารส่วนตำบลเกาะขันธ์

คำสั่งองค์การบริหารส่วนตำบลเกาะขันธ์
ที่ 522 / 2559
เรื่อง
แต่งตั้งประธานและเลขานุการคณะกรรมการติดตามและประเมินผลแผนพัฒนา
.................................................

ตามที่ได้มีคำสั่งองค์การบริหารส่วนตำบลเกาะขันธ์  ที่ 551 / 2559  เรื่อง แต่งตั้งคณะกรรมการติดตามและประเมินผลแผนพัฒนาองค์การบริหารส่วนตำบลเกาะขันธ์  ลงวันที่ 20 ธันวาคม 2559 ไปแล้วนั้น

เพื่อให้การดำเนินการติดตามและประเมินผลแผนพัฒนาขององค์การบริหารส่วนตำบลเกาะขันธ์  เป็นไปตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น  พ.ศ.2548 ข้อ 28 จึงแต่งตั้งประธานและเลขานุการคณะกรรมการติดตามและประเมินผลแผนพัฒนาองค์การบริหารส่วนตำบลเกาะขันธ์  ดังนี้
1.   นายสุนันทน์  คงเผือ

  ผู้แทนประชาคม

ประธานกรรมการ
2.  นายสุเวช  หนูแป้น

  ผู้ทรงคุณวุฒิ


กรรมการ/เลขานุการ
ทั้งนี้ ตั้งแต่บัดนี้เป็นต้นไป

สั่ง ณ วันที่  20  เดือน ธันวาคม  พ.ศ.  2559

    
         (นายอุดม   ไชยภักดี)
                   นายกองค์การบริหารส่วนตำบลเกาะขันธ์

